kardosdrur/scandi-wiki huggingface dataset:
Little Trip (album)

Little Trip er et soundtrack af Mugison fra 2005.

Track listing 
 "Pétur Grétarsson"
 "Go Blind"
 "Little Trip to Heaven (On the Wings of Your Love)"
 "Watchdog"
 "Mugicone"
 "Plano for Tombstones"
 "Clip 10"
 "Alone in a Hotel"
 "Rush"
 "Pétur þÓr Ben"
 "Watchcat"
 "My Nobel Prize"
 "Alone in the Office"
 "Mugicone, Pt. 2"
 "Stiff"
 "Sammi & Kjartan"
 "Murr Murr – alternativ version"

Personel 
 Mugison – Vokal, instrumenter, tekst, produktion og arrangementer.

Album fra 2005
Mugison-album
Mýrin (album)

Mýrin er et soundtrack af Mugison fra 2006.

Track listing 
 "Til eru fræ"       
 "Sveitin milli sanda"
 "Bíum bíum bambaló"
 "Erlendur"
 "Ellidi"    
 "Á Sprengisandi"
 "Fyrir átta árum"
 "Áfram veginn – Nikka"
 "Áfram veginn"
 "Halabalúbbúlúbbúlei"
 "Malakoff"
 "Bí bí og blaka I"           
 "Myrra"
 "Kirkjuhvoll"
 "Bí bí og blaka II"
 "Dagny"
 "Heyr, Ó Gud raust mína"
 "Lyrik"
 "Nú hnígur sól"
 "Sofdu unga ástin mín"
 "Ódur til Hildigunnar"
 "Svefnfræ"  
 "Fræsvefn"
 "Svefnfræ, söngur"
 "Nú legg ég augun aftur"

Personel 
Mugison – Vokal, instrumenter, tekst, produktion og arrangementer.

Mugison-album
Album fra 2006
Harald Bergstedt

Harald Alfred Bergstedt f. Petersen (10. august 1877 i Køge – 19. september 1965 i København) var en dansk forfatter.

Han er forfatter til sange som Solen er så rød, mor, Hør, den lille stær og Jeg ved en lærkerede. Fra 1946 til 1963 var hans sange i karantæne på Danmarks Radio på grund af hans medlemskab i det danske naziparti DNSAP og hans forsvar for den tyske antisemitisme.

Personligt 
Da Tom Kristensen fortvivlet og i selvmordstanker opsøgte afholdsmanden Bergstedt, der selv havde haft alkoholproblemer, syntes Bergstedt, at Tom Kristensens skildring af sit liv med druk var så farverig, at han opfordrede ham til at skrive en roman om at være dranker i København. Det blev til nøgleromanen Hærværk.

Politisk standpunkt 
Harald Bergstedt var i mange år Socialdemokratens kulturmedarbejder og stod urokkelig som socialdemokratiets førende forfatterpersonlighed, men under besættelsen udviklede han sig til at blive overbevist nazist og blev medlem af D.N.S.A.P. i 1942. Bergstedt har ved mange lejligheder givet udtryk for, at hans tilslutning til nationalsocialismen var et logisk resultat af Socialdemokratiets "dobbeltmoralske" indstilling, der på den ene side opfordrede til samarbejde med nazisterne og på den anden tog afstand fra den tyske besættelse. I sine erindringer fastholdt Bergstedt med stor iver dette synspunkt og forsøgte at påvise, hvorledes hans holdning til besættelsesmagten ganske enkelt udsprang af forsøget på at efterleve statsminister Thorvald Staunings ord om samarbejde.
Han blev i 1946 idømt to års fængsel for landsskadeligt virke som journalist ved avisen "Fædrelandet" og mistede samme år sin forfatterunderstøttelse. Året efter blev han ekskluderet af Dansk Forfatterforening. Indtil 1963 var hans sange i karantæne og måtte ikke spilles i Danmarks Radio.

Værker 
 Sange fra provinsen, 1913–1921
 Alexandersen, 1918
 Hans og Else, versroman, 1920
 Fyraften, 1938
 Jødespørgsmålet, 1943
 Et liv i Folket. En uhelbredelig Socialists Erindringer, 1944
 Sange fra Gitteret. Med et Tilbageblik over et Liv og et Forfatterskab, 1948
 Feberen falder ("Sange fra Gitteret" – anden Bog), 1954

Priser 
 Drachmannlegatet, 1919

I 1928 kårede Politikens læsere Bergstedt som en af de "17 udødelige danske forfattere".

Referencer

Litteratur 
 Ravn, Ole: "Dansk nationalsocialistisk litteratur 1930-45", Berlingske Forlag, 1979

Eksterne henvisninger 

 Harald Bergstedt på Dansk Forfatterleksikon
 Harald Bergstedt på litteraturpriser.dk
 
 

Romanforfattere fra Danmark
Digtere fra Danmark
Nazister fra Danmark
Personer fra Køge
Sangskrivere fra Danmark
Danskere i 1900-tallet
Personer i Kraks Blå Bog (afdøde)
Dømte i Danmark i retsopgøret efter 2. verdenskrig
Journalister fra Danmark
Dansksprogede forfattere fra Danmark
Justinus Martyr

Justinus Martyr (ca. 100 e.Kr. i Flavia Neapolis (nu Nablus) i Samaria, Palæstina - ca. 165 i Rom).
Han kendes også som Justin Martyr, Justinus Martyren, Justinus Flavia Neapolis, Iustinus Martyr, Justinos, Justinus Filosoffen og var kirkefader, forfatter, martyr og helgen. Hans festdag er den 1. juni (tidligere 14. april).
Han var en af de betydeligste apologeter (trosforsvarere) i det 2. århundrede

Justinus konverterede til kristendommen, da han var ca. 30 år inspireret af Bibelen og de kristne martyrer. Hans forældre var ikke-kristne grækere, som var kommet til Palæstina som kolonister. Justinius fik en omfattende uddannelse i retorik, poesi og historie. Hans største interesse inden for filosofien var sandhedsbegrebet. På forskellige skoler i Efesos og i Alexandria satte han sig ind i de filosofiske systemer: det stoiske, det peripatetiske og det platonske, men fandt ingen fuldstændig tilfredsstillelse i nogen af dem.

Han bidrog også til at formulere kirkens teologi om begrebet Logos. Han forfattede flere apologetiske skrifter som forsvarede kristendommen mod blandt andet jødedommen.

I sine sidste år boede han i Rom, hvor han skrev sine mest kendte og bevarede skrifter.
Apologien var skrevet omkring år 150. Dialog med jøden Tryphon er dateret til ca. 160. Det er en gengivelse af en samtale, som kan have fundet sted. Justin diskuterer med Tryphon om Jesus er Messias, og om den jødiske lov fortsat er forpligtende.

Justinius led martyrdøden i Rom sammen med seks af sine mest trofaste elever.

Leif Grane skriver om tilblivelsen af kristelig teologi:
"Med apologeterne [...] bliver kristendommen for første gang præsenteret for offentligheden i redegørelsens form. Hidtil havde man kun gennem missionsprædiken vendt sig til den hedenske verden [...] Apologeterne måtte, med den opgave de havde stillet sig, betjene sig af hellenistisk tænkning. Kun således kunne de gøre det forståeligt, hvori kristendommen adskilte sig fra filosofien. Med dem indledes derfor den indpasning af kristendommen i den græsk-romerske kultur, som efter en lang og sej politisk og ideologisk kamp gjorde kirken til kulturens vogter og dermed ansvarlig for bevarelsen og videreførelsen af den antikke verdens videnskabelige, filosofiske og litterære indsats. (Grane, s. 47)

Justinus er så vidt vides ikke relateret til den senere Justin (historiker).

Skrifter i udvalg 
 Første forsvarsskrift for den kristne religion
 Andet forsvarsskrift for den kristne religion
 Dialog med jøden Tryphon

Litteratur 
 Philippe Bobichon (2003), Dialog med jøden Tryphon, kritisk udgave
 Grane, Leif (1973). Kirken i historien : de første otte århundreder : med et udvalg af tekster. København: Gyldendal. DK5=27.11. 
 Campenhausen, Hans von (1981). ; oversat af Tore Frost ; med et forord af Jacob Jervell. Århus: Aros. Originaltitel: Die Entstehung der christlichen Bibel. DK5=22.5.  – side 78-88

Ekstern henvisning 

 Litteratur vedrørende Justin på Patristik.dk

Helgener
Tjek fødsels- og dødsår
Kirkefædre
H.V. Ravn (fyrinspektionsskib)

M/S H. V. Ravn (fyrinspektionsskib) blev bygget på Nakskov Skibsværft fra 1938-1945.

Den var næsten klar ved 2.verdenskrigs udbrud, men blev med vilje forsinket til efter krigen.

Skibet er opkaldt efter fyrdirektør Hans Viggo Ravn.

Skibet er bevaringsværdigt, da det er et jernnittet skib og udstyret med en seks cylindret hovedmaskine på 664 HK fra Frichs. Den eneste bevarede.

H. V. Ravn er bygget som inspektionsskib til Fyr- og Vagervæsnet og passede efter befrielsen, afmærkningen af de sydlige dele af Nordsøen, med base i Esbjerg.

Det sejlede også proviant og mandskab til de gamle fyrskibe.

I 1986 blev skibet udfaset fra Farvandsvæsnet (Fyr- og Vagervæsnet senere Farvandsdirektoratet), og solgt til private.

Efter forskelligt ejerskab, endte skibet 2002 på Masteskursvej, Holmen i København, som en form for cafeskib med selskaber og events.

I 2007 lå skibet på Havnegade for enden af Nyhavn i København, hvor "Spritruten" til Sverige i sin tid lagde til.

Skibet blev i 2008 flyttet, og lå en tid i Maskingraven ved Kedelsmedjen på Frederiksholm på Holmen i København.

I januar 2009 lå skibet ud for Nordatlantens Brygge (Grønlands Handels Plads) for enden af Strandgade i Kbhvn.

I juli 2009 lå skibet i Frederikssund Havn, hvor det var planen, at det skulle være kulturskib, men denne plan løb ud i sandet. Det blev i stedet uden søfartstilladelse flyttet til Hundested. 

I oktober 2010 (se foto) lå skibet fortsat ved kaj i Hundested havn med en særdeles usikker fremtid.

Vedr. skibets historie se da især Ove Hermansen: "Danmarks Fyrtårne og fyrskibe", som udkom  første gang i 2001. Den blev genudgivet i maj 2011 i en forbedret og udvidet version.

I April 2015 ligger skibet ved Sjællandsbroen. Skibet er ved at gennemgå et større ombygning til tegnestue og privat bolig.

Eksterne henvisninger 
 H.V. Ravn
  

Skibe fra Danmark
Vildnis (band)

Vildnis er et dansk band som spiller deres egne dansksprogede sange. 
Deres musikstil er bl.a. kaldt det "viserock". Vildnis har bl.a. modtaget P4-prisen ved Danish Music Awards - Folk i 2006.

Bandet huserede i nogle år som kultorkester i København, før pladedebutten, Vildnis, udkom i 2003, hvilket førte til jobs rundt omkring i landet. Bandet består af bassist Niels Dahl, sanger og guitarist Morten Nørby, trommeslager Jesper Elnegaard, guitarist Rune Funch og multiinstrumentalist Gustaf Ljunggren (også kendt fra Gustaf Ljunggrens Orkester). Niclas Knudsen forlod Vildnis efter den første CD Vildnis. Bandets andet album, København By Night, udkom i 2005.

I 2013 udkom gruppens tredje album under titlen Ud af det Blå.

Gruppens sange skrives af Nørby og Dahl.

Diskografi

Albums 
 Vildnis (2003)
 København By Night (2005)
 Ud af det Blå (2013)

Singler 
 "Jeg vil elske" (single), 2003
 "Hip Hurra" (single), 2005
 "Hjerternes Fest" (julesingle), 2005
 "Grøn Lennon"
 "Hva' Nu Hvis" (single), 2013

Referencer 

 
Musikgrupper fra 2003
Metalcore

Metalcore (også kendt som hardcore metal eller metallic hardcore) er en genre der blander elementer fra heavy metal med hardcore punk. Hardcore genren har dog flyttet sig i en mere metallydende retning og det kan derfor i nogen tilfælde være svært at skelne hardcore og metalcore fra hinanden.

Metalgenrer
MS

MS kan være en forkortelse for flere forskellige ting:

 Mellemfolkeligt Samvirke, en politisk uafhængig forening (ngo), som kæmper for en mere retfærdig verden gennem rettighedsbaseret udvikling
 Microsoft (f.eks. i MS-DOS)
 millisekund
 Mississippi
 Motorskib (ofte skrevet M/S)
 Multipel sklerose

.ms kan være en forkortelse for:

 .ms, et nationalt topdomæne der er reserveret til Montserrat
Justinus

Justinus kan henvise til flere artikler:
Martyren Justinus Martyr.
Historikeren Justin.
Søborg (Gribskov Kommune)

Denne artikel omhandler byen Søborg i Gribskov Kommune. Der er også andre byer med dette navn, se Søborg (flertydig).

Søborg ligger i Nordsjælland og er en landsby med  mellem Græsted og Gilleleje i Gribskov Kommune i Region Hovedstaden.
Byen var i middelalderen en købstad anlagt i forbindelse med Søborg Slot, der, indtil den blev ødelagt under Grevens Fejde, var en vigtig borg, der i sine sidste år virkede som fængsel for kongens mest magtfulde fjender. I dag er Søborg Slot kun en ruin beliggende nord for byen. Byen var op til 1900-tallets begyndelse Holbo Herreds største by.

Da kirken er bygget som købstadskirke virker den i dag overdimensioneret i den lille landsby og den er da også Holbo Herreds største.

I 1682 bestod Søborg af 18 gårde, 9 huse med jord og 3 huse uden jord. Det samlede dyrkede areal udgjorde 516,4 tønder land skyldsat til 133,56 tdr hartkorn. Dyrkningsformen var trevangsbrug.

Søborg Sø er i dag drænet og udlagt som landbrugsjord. Tiltag til afvanding, i et forsøg på inddragelse af landbrugsjord, begyndte allerede i 1794–99 med gravningen af Søborg Kanal til Kattegat ved Gilleleje. De første hundrede år var store dele af området dog mere lavvandet mose end noget andet, men adskillige afvandingstiltag gennem tiden har dog ændret dette. Det seneste tiltag er pumpestationen ved Søborggård, der pumper 75.000.000 liter vand i døgnet mod havet.

Se også 
 Søborg Station

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975);

Eksterne henvisninger 
 Søborg Sogn af Simon Steenfeldt  – holbo.dk
 Søborg Sogn i middelalderen  – holbo.dk
 

Købstæder
Byer i Gribskov Kommune
Residensby

Residensby (svensk: residensstad) er i Finland og Sverige benævnelsen for den by (stad), hvor länsstyrelsen for et län har sit hovedsæde. Residensbyen kan således siges at være länets hovedstad. Benævnelsen kommer af, at länets landshøvding har sin residens, altså sin bopæl, i byen.

I Sverige har landstinget normalt placeret sin centrale forvaltning i residensbyen, men der er nogle undtagelser. I de nye storlän, Skåne län og Västra Götalands län, har landstinget (der kaldet regioner) sin centrale administration i en af de tidligere residensbyer (i Kristianstad henholdsvis Vänersborg).

Residensbyer

Finland 
 Mariehamn – Ålandsøerne
 Rovaniemi – Laplands len
 Mikkeli (Sankt Michel) – Østfinlands len
 Hämeenlinna (Tavastehus) – Sydfinlands len
 Oulu (Uleåborg) – Oulus len
 Turku (Åbo) – Vestfinlands len

Sverige 
 Falun – Dalarnas län
 Gävle – Gävleborgs län
 Göteborg – Västra Götalands län
 Halmstad – Hallands län
 Härnösand – Västernorrlands län
 Jönköping – Jönköpings län
 Kalmar – Kalmar län
 Karlskrona – Blekinge län
 Karlstad – Värmlands län
 Linköping – Östergötlands län
 Luleå – Norrbottens län
 Malmö – Skåne län
 Nyköping – Södermanlands län
 Stockholm – Stockholms län
 Umeå – Västerbottens län
 Uppsala – Uppsala län
 Visby – Gotlands län
 Västerås – Västmanlands län
 Växjö – Kronobergs län
 Örebro – Örebro län
 Östersund – Jämtlands län

Tidligere residensbyer i Sverige 
På grund af sammanslægninger af län er følgende byer i Sverige ikke længere residensbyer: 
 Kristianstad – tidligere Kristianstads län
 Mariestad – tidligere Skaraborgs län
 Vänersborg – tidligere Älvsborgs län
 Sundsvall – tidligere Västernorrlands län

Finlands len
Sveriges län
Fødselsdagssang

En fødselsdagssang er en sang, der synges på fødselsdage, hvor fødselaren lykønskes. Det er normalt at synge på børnefødselsdage, men der synges også for voksne. Nogle har tradition for at vække fødselaren om morgen med fødselsdagssang og fødselsdagskage eller morgenmad på sengen. 

De mest almindelige danske fødselsdagssange er "I dag er det (personens navn)'s fødselsdag" og "(personens navn) har fødselsdag/og det har hun jo / og det er i dag". Den første er en decideret beregnet til børn, da der synges "og hjemme venter mor og far / med dejlig chokolade og kager til". Den anden sang indeholder en "instrumental" del, hvor fødselaren får lov at vælge et antal instrumenter, der skal "spilles" på. Delen har en melodi, som kan nynnes, fløjtes, trommes, "hurraes" med mere alt efter hvilke instrument der er valgt. Den engelske "happy birthday to you" er også meget normal. 

Ved afslutning af sangen råbes der "hurra". Der bruges en kombination af korte og lange hurraer. Oftest to til tre korte afsluttet med et langt. En variant er at råbe "hip" en eller to gange efterfulgt af et enkelt mellemlangt hurra.

Mere voksne sange omfatter "For han er en af vor' egne". Mange musikere har også givet deres bud på fødselsdagssange. En af de kendte på dansk er Tommy Seebachs "Hip Hurra, Det Er Min Fødselsdag". 

Til fødselsdagsfester synges der også ofte lejlighedssange, som er skrevet af en fra familien eller en ven og synges på en kendt melodi. De er personlige handler ofte om sjove eller pinlige ting, som fødselaren har gjort. Lejlighedssange bruges også til bryllupper, jubilæer og andre festlige lejligheder.

Se også 

Traditioner
Sange
Jacob Houlind

Jacob Houlind (født 16. september 1971) har været adm. direktør og koncernchef i Nordisk Film TV i Norden siden februar 2006. Han tiltrådte 25 februar 2016 stillingen som Group CEO og Koncernchef for Banijay Nordic, som er et resultat af fusionen af det tidligere Nordisk Film TV i Norden og Zodiak Media, samt det senere opkøb af konkurrenten Endemol Shine Group. Med mellem 350-400 tv serier og film i produktion årligt via gruppens i alt 18 selvstændige Film og TV selskaber er Banijay Nordic, Nordens største film og tv producent.

Jacob Houlind er medejer af franske Banijay Group, der ejer Banijay Nordic, samt den danske designvirksomhed TONI A/S og den London baserede globale online fitnessudbyder wexer.com. Jacob Houlind er medlem af organisationen bag de amerikanske Emmy Awards. Desuden er han Advisory Board Member i EMC (Entertainment Master Class).

Uddannelse 
Jacob Houlind er student fra Sorø Akademis Skole, Cand. Jur fra Københavns Universitet og har en Executive MBA fra Copenhagen Business School.

Privat 
Jacob Houlind har også en datter, Isolde, med tv-værten og entreprenøren Andrea Elisabeth Rudolph samt tre sønner, Svend, Karl Peter og Herman, med journalisten Mette Kjær, som han bor sammen med på Frederiksberg.

Karriere 
Jacob Houlind tiltrådte 1. februar 2006 stillingen som adm. direktør og CEO for Nordisk Film TV i Norden for derefter i Februar 2016 at fortsætte som Group CEO og Koncernchef i det fusionerede selskab mellem Nordisk Film TV og Zodiak Media, Banijay Nordic. Han kom før det fra en stilling som Adm. Direktør for et datterselskab i Zodiak Media. Jacob Houlind startede sin mediekarriere som jurist på Discovery Networks Nordics.

Banijay Nordic's aktiviteter tæller foruden joint venture samarbejdet med BBC Worldwide selskaberne Nordisk Film TV, Mastiff, Metronome, Pineapple og Respirator i Danmark, Meter, Mastiff, Jarowskij, Filmlance og Yellow Bird i Sverige, Nordisk Film & TV, Mastiff og Rubicon i Norge, de finske selskaber Banijay, ESG, og Zodiak Finland samt Yellow Bird UK i England og Yellow Bird US i USA.

Nordisk Film TV var indtil 2009 Egmont ejet, hvor det blev købt af det franske medieselskab Banijay Group. Banijay Group er grundlagt af Stéphane Courbit (LOV Group) samt Bernard Arnault (LVMH) og Agnellifamilien (Fiat & Ferrari). Siden fusionen mellem Banijay Group og Zodiak Media i 2016 ejes Banijay Group af LOV Group (31,1%) samt medieselskaberne De Agostini (30,8%) og Vivendi (28,4%) og de resterende (9,7%) af ledende Banijay medarbejdere. Den 27 oktober 2019 købte Banijay Group verdens største Film og TV producent Endemol Shine Group for 2 milliarder euro af The Walt Disney Company og Apollo Global Management. Dermed er Banijay Group den største Film og TV producent i verden med 220 produktionsselskaber i 23 lande med rettigheder til op mod 100.000 timers film og tv indhold. Proforma omsætning for gruppen forventes at være 3 millliarder euro for regnskabsåret 2019.

Referencer 

Erhvervsfolk fra Danmark
Alumni fra Københavns Universitet
Alumni fra Copenhagen Business School
Læreruddannelsen i Århus

Læreruddannelsen i Aarhus – VIA University College (tidligere Århus Dag- og Aftenseminarium og JCVU Århus Lærerseminarium) ligger i Aarhus og er landets største og mest søgte lærerseminarium med omkring 1600 studerende og 120 undervisere. Seminariet tilbyder den ordinære læreruddannelse, meritlæreruddannelsen samt enkeltfagsstudier i samtlige 19 linjefag på lærerudannelsen.

Aarhus lærerseminarium er ét af i alt fire seminarier i Region Midtjylland, hvor Nørre Nissum, Skive og Silkeborg udgør de tre andre.

Historie 
Aarhus Lærerseminariums historie går tilbage til 1909, hvor det indremissionske Aarhus Kvindeseminarium blev oprettet. Seminariet skiftede navn til Århus Seminarium i 1931, efter at være blevet seminarium for både kvinder og mænd. I 1952 oprettedes endnu et lærerseminarium i Århus, nemlig Århus Aftenseminarium. Da dette også fik dagklasser fra 1956 ændredes navnet i 1957 til Marselisborg Seminarium. 

Århus Fællesseminarium blev etableret i 1989 ved en sammenlægning af Århus Seminarium og Marselisborg Seminarium. I 1995 ændredes navnet til Århus Dag- og Aftenseminarium. Aftenuddannelsen blev nedlagt i 1998, men først i august 2006 fjernes betegnelsen fra navnet. Det sker, da seminariet bliver en del af Jysk Center for Videregående Uddannelse (JVCU). 

Op til sammenlægningen i 1989, var Kjeld Nymann Madsen rektor for Århus Seminarium (rektor fra 1968 til 1989). Efter sammenlægningen var det Per Frimer-Larsen (tidligere rektor for Marselisborg Seminarium 1985-1989), der fortsatte som rektor for Århus Fællesseminarium. Fællesseminariet blev placeret på Århus Seminariums adresse (Trøjborgvej 82, 8200 Århus N). 

Andreas Striib rektor var rektor fremtil 2001, hvorefter Elsebeth Jensen overtog stillingen til og med 2007.

1. janunar 2008 blev uddannelsen en del af VIA University College, der er én af i alt otte professionshøjskoler i Danmark. VIA University College dækker alle professionsuddannelserne i Region Midtjylland. Læreruddannelsen hedder fremover Læreruddannelsen i Aarhus -VIA University College.

Alumni 
1963: Ole Lund Kirkegaard (1940-79), børne- og ungdomsbogsforfatter
2006: Anders Gerber (født 1976), dansk fodboldtræner

Kilder og eksterne henvisninger 
 Læreruddannelsen i Aarhus's hjemmeside

Seminarier
Uddannelsesinstitutioner i Aarhus
Etableret i 1990
Professionshøjskoler
Goran Alikalfic

Goran Alikalfic (født 18. januar 1986) er en dansk fodboldspiller, der spiller i Esbjerg fB som målmand.

Goran Alikalfic har tidligere spillet for Varde IF og B.93.

Eksterne henvisninger 
 

Fodboldspillere fra Danmark
Center for videregående uddannelse

Center for videregående uddannelse (forkortet CVU) var en institutionsform, som blev indført i 2000 gennem en lov, fremsat den 2. februar 2000 af daværende undervisningsminister Margrethe Vestager.

CVU'erne opstod ved at sammenlægge eksisterende uddannelsesinstitutioner under MVU til nye selvejende instituitioner med fælles personale, ledelse og budget. 

Sammenlægningerne blev foretaget for at styrke de mellemlange professionsbacheloruddannelser, samt for at samle uddannelsesmiljøerne udenfor de store universitetsbyer. For at blive godkendt som CVU, krævedes en godkendelse hos Undervisningsministeriet. Mange af CVU'erne fik status af professionshøjskole (university college) i henhold til EU's akkrediteringsprocedure.

Folketinget vedtog i juli 2007 en lov om professionshøjskoler. Undervisningsministeren har i henhold til § 50 i loven om professionshøjskolen oprettet otte professionshøjskoler, som blev etableret i januar 2008. De eksisterende CVU'er blev opløst og integreret i professionshøjskolerne.

Noter 

Uddannelsesinstitutioner i Danmark
Etableret i 2000
Ophørt i 2007
RCA

RCA (forkortelse for Radio Corporation of America) var en amerikansk elektronik-virksomhed, der især blev en stor producent af TV-billedrør, også til det europæiske marked.

De leverede billedrør og anden elektronik til ARENA (Hede Nielsen A/S). RCA var et konglomerat, der i starten af den kolde krig, havde store kontrakter med det amerikanske forsvar. De prodcerede billedrør, radiorør, transistor, IC. RCA og Western Electric var de primære kontraktorer på radarstationen BMEWS på Thule Air Base.

Udover aktiviteterne indenfor produktion af billedrør og elektronik havde RCA tillige et pladeselskab, der blev drevet under navnet RCA Records. 

RCA blev stiftet i 1919 og blev i 1985 overtaget af General Electric. General Electric splittede i 1986 selskabet op i en række forskellige enheder, og RCA eksisterer således ikke i dag. Mærket RCA benyttes dog i dag af en række forskellige virksomheder, herunder den kinesiske elektronikvirksomhed TCL Corporation på det Nordamerikanske marked, ligesom RCA-mærket fortsat anvendes indenfor musikbranchen.

Eksterne henvisninger 

Etableret i 1919
Ophørt i 1986
Virksomheder i New York City
Elektronikvirksomheder fra USA